# Alexandr Fier

Alexandr Fier (Joinville, 11 de març de 1988), és un jugador d'escacs brasiler, que té el títol de Gran Mestre des de 2007.
A la llista d'Elo de la FIDE de l'abril de 2021, hi tenia un Elo de 2569 punts, cosa que en feia el jugador número 3 (en actiu) del Brasil, i el 39è millor jugador en actiu d'Amèrica. El seu màxim Elo va ser de 2653 punts, a la llista de novembre de 2009 (posició 78 al rànquing mundial).

## Resultats destacats en competició

El 2005 guanyà la 72a edició del Campionat del Brasil, amb un punt i mig d'avantatge sobre Gilberto Milos. El 2006 va guanyar el Torneig 65 Anos da Federaçao a São Paulo, superant Gilberto Milos (2n) i Rafael Leitão (3r). L'agost de 2009 va participar al 8è Campionat Panamericà per equips, celebrat a Mendes (Rio de Janeiro), i hi obtingué la medalla d'or individual al tercer tauler.
El 2010, empatà als llocs 2n-7è al torneig Mayor's Cup de Mumbai (el campió fou Dmitri Kókarev). Entre l'agost i el setembre de 2011 participà en la Copa del món de 2011, a Khanti-Mansisk, un torneig del cicle classificatori pel Campionat del món de 2013, i hi tingué una bona actuació. Avançà fins a la segona ronda, quan fou eliminat per Aleksandr Morozévitx (0-2). L'agost del 2014 va guanyar el XVI Obert de Sants sense haver perdut cap partida i fent 8½ punts de 10 possibles.
El 2015 empatà al segon lloc al Karpos Open a Skopje, amb 7 punts, mig per sota del campió, Ivan Ivanišević. El novembre de 2015 fou campió del 17è Obert Can Picafort amb 7 punts de 9.

### Participació en olimpíades d'escacs

Fier ha participat, representant Brasil, en quatre Olimpíades d'escacs en els anys 2004, 2006, 2010 i 2012, amb un resultat de (+19 =2 –12), per un 58,8% de la puntuació.

## Notes i referències

* ↑ «Nota biogràfica d'Alexandr Fier» (en anglès). Chessgames.com. [Consulta: 28 abril 2011].
* ↑ «"Rànquing d'escaquistes per federació: Brasil"» (en anglès). lloc web de la FIDE. [Consulta: 2 abril 2021].
* ↑ Posició al rànquing mundial i evolució Elo d'Alexandr Fier «benoni.de» (en alemany). Arxivat de l'original el 2013-11-04. [Consulta: 24 juliol 2015].
* ↑ Crowther, Mark. «72nd Brazilian Championship» (en anglès). The Week in Chess 580. Arxivat de l'original el 2012-02-01. [Consulta: 10 juny 2011].
* ↑ «Guanyadors del Campionat d'escacs del Brasil» (en portuguès). hiperchess.com.br. Arxivat de l'original el 10 d'octubre 2007. [Consulta: 27 abril 2011].
* ↑ «Torneig internacional 65 Anos da Federaçao» (en anglès). FIDE. [Consulta: 28 abril 2011].
* ↑ «8è Campionat Panamericà, Mendes 2009». OlimpBase. [Consulta: 10 setembre 2020].
* ↑ «GM Dmitry Kokarev takes Mumbai Mayor's Cup» (en anglès). chessdom.com, 11-06-2010. Arxivat de l'original el 2013-05-23. [Consulta: 4 novembre 2013].
* ↑ FIDE has announced qualifiers for the World Cup 2011, Chessbase, 15 de juliol de 2011 (en anglès). Consultat el dia 26 de novembre de 2011 (anglès)
* ↑ «FIDE World Cup 2011» (en anglès). chess.com, 27-08-2011. [Consulta: 26 novembre 2011].
* ↑ «Resultats de la Copa del món de 2011» (en anglès). ugrasport.com. Arxivat de l'original el 2011-11-22. [Consulta: 26 novembre 2011].
* ↑ «Fier guanya el XVI Obert de Sants». chess-results.com. [Consulta: 31 agost 2014].
* ↑ «Karpos Open 2015». chess-results.com. [Consulta: 2 novembre 2019].
* ↑ «GM Alexandr Fier clear first in 17th Open International Can Picafort». chessdom.com. [Consulta: 23 novembre 2015].
* ↑ La notació (+x -y =z) vol dir que el primer jugador va guanyar x partides, en va perdre y, i va fer taules en z.